ક્રિકેટની રમત બધા માટે છે એ વાતને ધ્યાનમાં રાખતા આ બંને મહિલા અમ્પાયરની નિમણૂક આઇસીસીએ કરી છે. આશા રાખવામાં આવી રહી છે કે આ પગલાંથી વિશ્વમાં મહિલાઓની આ રમતમાં હિસ્સેદારી વધશે. આ મહિલા અમ્પાયરોમા કેથલીન ક્રોસ ૧૬ માર્ચે ચેન્નઈમાં મહિલા ટી-૨૦ વર્લ્ડકપમાં ભાગ લેનારી પ્રથમ મહિલા અમ્પાયર બનશે. કેથલીન ભારતના અમ્પાયર અનિલ ચૌધરી સાથે એ મેચમાં અમ્પાયરિંગ કરશે. બે દિવસ બાદ ઓસ્ટ્રેલિયાની મહિલા અમ્પાયર ક્લેરી પોલોસાક વિશ્વ સ્તરે પોતાનું પદાર્પણ કરશે. તે ૧૮મી માર્ચે મોહાલીમાં ન્યૂઝીલેન્ડ અને આયર્લેન્ડ વચ્ચેની મહિલા ટીમોના મુકાબલામાં અમ્પાયરની ભૂમિકા નિભાવશે.